Aleksander Belajev

**Aleksander Romanoviĉ Belajev** (; naskiĝis la 4-an (16-an) de marto 1884, mortis la ) estas fama sovetia ruslingva sciencfikcia verkisto. Li meritis la kromnomon "Rusa Jules Verne". Oni eldonis pli ol 70 liajn fantastajn librojn, inter ili 13 romanojn.

## Vivo 
Belajev naskiĝis la 4-an (16-an) de marto 1884 en Smolensk, Rusia Imperio.

Lia patro *Roman Petroviĉ Belajev* estis pastro de Rusa Ortodoksa Eklezio. Li kune kun edzino *Nadeĵda Vasilievna* havis tri gefilojn. Fratino *Nina* mortis junaĝe pro sarkomo kaj frato *Bazilo* dronis estinte studanto de bestokuraca universitato. Ekde 1895 ĝis 1901 Saĉjo studis laŭ volo de lia patro en loka seminario. Tamen li tiam revis pri teologio kaj pli preferis jurosciencon. Li ĝin studis en Demidov Jura Liceo situanta en Jaroslavlo. En 1906 li iĝis diplomita juristo kaj komencis labori kiel advokato en Smolensk.

Baldaŭ lia konateco grave plialtiĝis kaj ĉi tio donis al li altajn honorariojn.

En 1916 lin ekatakis terura malsano - osta tuberkulozo, ĝi enlitigis lin por 6 jaroj. Kuracado ne sukcesis, tial lia juna edzino *Anna* rifuzis flegi kaj forlasis lin.

Denaske aktiva optimisto kaj brava gajulo Belajev ne perdis vane tempon en la malsanulejo: li studis fremdajn lingvojn (inter ili Esperanton) kaj multe legis.

Ekde 1922 li laboris en Jalto (Krimeo) kiel inspektisto pri adoleskaj aferoj kaj edukisto en orfejo.

Ekde 1923 ĝis 1930 li loĝis en Moskvo, tie li laboris en diversaj oficejoj.

Ekde 1931 li loĝis en Leningrado kaj poste en urbo Puŝkin situanta proksime. Tie la malsano progresis kaj reenlitigis lin.

En Leningrado okazis rendevuo de Belajev kun brita angla verkisto Herbert Wells vizitinta Sovetunion en 1934. Kelkaj ties verkoj ankaŭ apartenis al sciencfikcia ĝenro. Tiam Wells jam tralegis angle du librojn de Belajev kaj tre laŭdis sian rusan samideanon.

Septembre de 1941 la urbon okupis germania armeo kaj baldaŭ la invadintoj kunprenis parton de literatura arkivo de la verkisto. Alian parton lia familio sukcesis kaŝi.

La  Aleksander Belajev mortis pro malsato en okupita urbo Puŝkin (Leningrada regiono). Dum vintro la kadavro troviĝis en loka malvarma kapelo. Liaj familianoj petegis serviston de urba Kazana tombejo enterigi la korpon printempe en ĉerko ĉar ili devis esti ekzilitaj al Germanio februare. Tiu efektivigis sepulton, sed pro malfavoraj militaj kondiĉoj preciza loko ne estas konata. La  oni metis memorŝtonon sur supozeblan tombon.

### Familio 
[eta|Ĉefpaĝo de revuo *La Urala Spuristo* ([1935) kun verko *Blinda flugo* de Belajev]]
La verkisto estis trifoje edzo. Lia unua edzino nomiĝis *Anna*, la dua *Vera*. Ambaŭ virinoj ne havis infanojn. La tria edzino *Margarita Konstantinovna Magnuŝevskaja* (*Belajeva*, 06.09.1895 – 24.09.1982) naskis du filinojn: *Ludmila* (15.03.1925 – 19.03.1931) travivinta nur ses jarojn kaj *Svetlana* naskita en 1929.

## Literatura kariero 
Aleksander Belajev verkadis dum dekses jaroj ĝismorte. Lia unua fantasta romano *"Kapo de profesoro Dowell"* estis publikigita en 1925 en *"Ĵurnalo por laboristoj"*. La lasta verko *"Ariel"* aperis en 1941. Kelkajn liajn librojn oni eldonis kun pseŭdonomoj: "A.Rom", "A.Roms", "Rom", "A.Romanoviĉ", "Arbel", "B.A.", "Nemo" k.a. en rusa kaj multaj naciaj lingvoj.

Laŭ kalkuloj de iuj spertuloj el 50 liaj fantastaj hipotezoj oni jam realigis 18.

## Verkoj 
### Romanoj kaj noveloj 
### Rakontoj 
Rakontoj el serio "Inventoj de profesoro Vagner" ():

### Scenaroj 
* "Kiam estingiĝos lumo" (''''*, ne filmita)

## Filmoj 
* 1961 — *«Человек-амфибия» (Homo-Amfibio)*
* 1967 — *«Продавец воздуха» (Aerovendisto)*
* 1984 — *«Завещание профессора Доуэля» (Testamento de profesoro Dowell)*
* 1987 — *«Остров погибших кораблей» (Insulo de kraŝintaj ŝipoj)*
* 1992 — *«Ариэль» (Ariel)*
* 1994 — *«Дожди в океане» (Pluvoj en la oceano)*
* 2004 — *«Человек-амфибия» — (Homo-Amfibio)* kvarparta
* 2010 — *«Охота на Большую Медведицу» (Ĉasado por la Granda Ursino)*

## Esperanto 
Dum kuracado en Jalto Belajev konatiĝis kun Esperanto kaj komencis studi ĝin. Li estis membro de Sovetrespublikara Esperantista Unio. En lia verko *"Batalo en etero"'' la aliplanedanoj eĉ parolas esperante. Pri Esperanto kaj en Esperanto Aleksander Belajev kelkfoje konversaciis kun elstara sovetia sciencisto Konstantin Ciolkovskij, pioniro de la kosmoesploro.

## Memoro 
Ekde 1990 en Rusio ekzistas literatura premio nome de Aleksander Belajev, por ĝi konkuras sciencfikciaj verkistoj.

## Referencoj 
## Eksteraj ligiloj 
* Biografio, fotoj, tekstoj  (ruse)
* Biografio, verkoj, 50 hipotezoj (ruse)
* Bibliografio (ruse)

Kategorio:Sciencfikciaj verkistoj
Kategorio:Rusiaj verkistoj
Kategorio:Sovetiaj fantastaj verkistoj
Kategorio:Rusiaj fantastaj verkistoj
Kategorio:Sovetiaj verkistoj
Kategorio:Rusiaj juristoj
Kategorio:Ruslingvaj verkistoj
Kategorio:Viktimoj de la Sieĝo de Leningrado
Kategorio:Mortintoj pro malsato